Komission asetus (ETY) N:o 3602/92, annettu 14 päivänä joulukuuta 1992, oliiviöljyalan erityistoimenpiteistä annetun asetuksen (ETY) N:o 2262/84 soveltamista koskevista yksityiskohtaisista säännöistä annetun asetuksen (ETY) N:o 27/85 muuttamisesta



Virallinen lehti nro L 366 , 15/12/1992 s. 0031 - 0033

Suomenk. erityispainos Alue 3 Nide 46 s. 0224

Ruotsink. erityispainos Alue 3 Nide 46 s. 0224



KOMISSION ASETUS (ETY) N:o 3602/92, annettu 14 päivänä joulukuuta 1992, oliiviöljyalan erityistoimenpiteistä annetun asetuksen (ETY) N:o 2262/84 soveltamista koskevista yksityiskohtaisista säännöistä annetun asetuksen (ETY) N:o 27/85 muuttamisesta EUROOPAN YHTEISÖJEN KOMISSIO, joka ottaa huomioon Euroopan talousyhteisön perustamissopimuksen, ottaa huomioon oliiviöljyalan erityistoimenpiteistä 17 päivänä heinäkuuta 1984 annetun neuvoston asetuksen (ETY) N:o 2262/84(), sellaisena kuin se on muutettuna asetuksella (ETY) N:o 593/92(), ja erityisesti sen 5 artiklan, sekä katsoo, että asetuksen (ETY) N:o 2262/84 1 artiklan 3 kohdan mukaan komissio voi osallistua toimielimen johtavien elinten asioiden käsittelyyn; tämän vuoksi olisi tarkennettava yksityiskohtaiset säännöt tästä osallistumisesta neljässä toimielimessä, asetuksen (ETY) N:o 2262/84 1 artiklan 4 kohdan mukaan jäsenvaltiot toimivat toimielimen tekemien havaintojen johdosta ja toimittavat komissiolle säännöllisesti selvityksen, jossa mainitaan toteutetut toimet ja näiden havaintojen seurauksena määrätyt seuraukset; tämän vuoksi olisi vahvistettava kyseisten tiedonantojen väliajat ja sisältö, kokemus on osoittanut, että komission asetuksen (ETY) N:o 27/85(), sellaisena kuin se on viimeksi muutettuna asetuksella (ETY) N:o 2427/86(), 6 artiklan 2 kohdassa säädetty määräaika, jossa komission on päätettävä toimielimen todellisia menoja edustavasta määrästä, on riittämätön; tämän vuoksi tätä määräaikaa on pidennettävä, yhteisön lainsäädännön oikean soveltamisen valvonta edellyttää, että oliiviöljyn laatu taataan; tämän vuoksi on tärkeää antaa edustajien ottaa näytteitä valvottavien henkilöiden hallussa olevista oliiviöljyistä, olisi tarkennettava toimielimen toimintaohjelman sisältö, olisi tarkennettava alat, joilta tarkastuksista vastaavilla edustajilla on oltava soveltuvaa teknistä tietämystä, ja tässä asetuksessa säädetyt toimenpiteet ovat rasvojen hallintokomitean lausunnon mukaiset, ON ANTANUT TÄMÄN ASETUKSEN: 1 artikla Muutetaan asetus (ETY) N:o 27/85 seuraavasti. 1) Korvataan 2 artiklan 3 ja 4 kohta seuraavasti: "3. Toimielimen henkilöstön lukumäärän, pätevyyden, koulutuksen ja kokemuksen, heidän käytettävissään olevien keinojen sekä osastojen järjestämisen on mahdollistettava asetuksen (ETY) N:o 2262/84 1 artiklan 2 kohdassa tarkoitettujen tehtävien suorittaminen. Erityisesti tarkastuksista vastaavilla edustajilla on oltava tekninen tietämys ja soveltuva kokemus neuvoston asetuksilla (ETY) N:o 3089/78(*) ja (ETY) N:o 2261/84(**) ja komission asetuksilla (ETY) N:o 3061/84(***) ja (ETY) N:o 2677/85(****) säädettyjen tarkastusten varmistamiseksi erityisesti viljelytietojen arvioinnin, myllyjen ja pakkausyritysten teknisen tarkastuksen ja varasto- ja rahoituskirjanpitojen tutkimisen osalta. 4. Asetuksen (ETY) N:o 2262/84 mukaisesti toimielimille osoitettujen tehtävien suorittamiseksi kyseisen jäsenvaltion on annettava edustajille aiheelliset toimivaltuudet kaikkien tietojen ja todisteiden keräämiseksi sekä säädettyjen tarkastusten mukaisten kaikkien tarvittavien tarkistusten suorittamiseksi sekä erityisesti: a) kirjanpidon ja muiden liikeasiakirjojen tarkastamiseksi; b) kirjanpidon ja liikeasiakirjojen jäljennösten tai otteiden ottamiseksi; c) suullisten selvitysten vaatimiseksi paikalla; d) kaikkiin tarkastusten kohteena oleviin ammattitoimintaan liittyviin tiloihin ja alueisiin pääsemiseksi; e) näytteiden ottamiseksi tarkastusten kohteena olevien luonnollisten henkilöiden ja oikeushenkilöiden hallussa olevasta oliiviöljystä. Jokaisen jäsenvaltion on toteutettava tarvittavat toimenpiteet tarkastusten kohteena olevan luonnollisen henkilön tai oikeushenkilön oikeuksien säilyttämiseksi, jotka niiden kansallinen oikeusjärjestelmä on niille antanut. Jokaisen jäsenvaltion on annettava viranomaisten havainnoille kansallisen oikeusjärjestelmänsä tunnustama laajin todistusvoima. (*) EYVL N:o L 369, 29.12.1978, s. 12 (**) EYVL N:o L 208, 3.8.1984, s. 3 (***) EYVL N:o L 288, 1.11.1984, s. 52 (****) EYVL N:o L 254, 25.9.1985, s. 5" 2) Muutetaan 3 artikla seuraavasti. a) Korvataan 1 ja 2 kohdat seuraavasti: "1. Toimielin ehdottaa kullekin markkinointivuodelle markkinointivuodesta 1985/1986 alkaen toimintaohjelmaa ja siihen liittyvää alustavaa talousarviota. Toimintaohjelman on taattava tarkastettavien luonnollisten henkilöiden ja oikeushenkilöiden edustavuus, sanotun kuitenkaan rajoittamatta voimassaolevassa yhteisön lainsäädännössä säädettyjen erityisvaatimusten soveltamista. Jos jollakin toiminta-alalla tai määrätyllä alueella on erityinen poikkeamien vaara, kyseinen ala tai alue on otettava huomioon ensisijaisesti. 2. Ohjelman on sisällettävä erityisesti: a) asetuksen (ETY) N:o 2261/84 16 artiklan mukaisesti perustetun ATK-rekisterin tietojen käyttösuunnitelma, mukaan lukien oliivinviljelyä koskevan rekisterin täytäntöönpanosta tuloksena olevat tiedot; b) suunnitelma ja yksityiskohtaiset säännöt tarkastusten toteuttamisesta, jotka se aikoo suorittaa; c) toimintasuunnitelma oliivi- ja öljytuotosten laatimiseksi; d) suoritettavien tiedustelujen, jotka koskevat oliiviöljyn, uutetun oliiviöljyn ja niiden sivutuotteiden käyttötarkoitusta, sekä tuodun oliiviöljyn ja uutetun oliiviöljyn alkuperää koskevien tutkimusten kuvaus; e) maininta muista toimista, joita on suoritettava jäsenvaltion aloitteesta tai komission pyynnöstä asetuksen (ETY) N:o 2262/84 1 artiklan 2 kohdan toisen alakohdan mukaisesti; f) suunnitellut henkilöstön koulutustoimet; g) luettelo edustajista, jotka vastaavat yhteydenpidosta komissioon. Jokaisen toimintaohjelmassa olevan toiminta-alan osalta toimielimen on lisäksi mainittava alustava henkilöstön käyttötarve työpäivinä henkeä kohti." b) Korvataan 3 kohdan 8 ja 9 alakohta seuraavasti: "8) Euroopan yhteisöjen rahoitusosuus asetuksen (ETY) N:o 2262/84 1 artiklan 5 kohdan nojalla; "9) asetuksen (ETY) N:o 2262/84 1 artiklan 5 kohdan soveltamisesta aiheutuvat tulot." 3) Muutetaan 4 artikla seuraavasti. a) Korvataan 1 kohdan toinen alakohta seuraavasti: "Komissio voi kolmenkymmenen päivän kuluessa vaatia jäsenvaltiota tekemään talousarvioon ja toimintaohjelmaan tarkoituksenmukaisiksi katsomansa muutokset, sanotun kuitenkaan rajoittamatta jäsenvaltion omaa vastuuta." b) Korvataan 3 kohdan toinen alakohta seuraavasti: "Erityistilanteessa, jossa on oliiviöljyalaa koskevan yhteisön lainsäädännön oikean soveltamisen vakavasti vaarantavan petoksen mahdollisuus, toimielimen on kuitenkin ilmoitettava asiasta kyseiselle jäsenvaltiolle ja komissiolle. Tässä tapauksessa toimielin voi muuttaa suunnitelmaansa ja yksityiskohtaisia sääntöjä tarkastusten toteuttamisesta saatuaan luvan kyseiseltä jäsenvaltiolta. Tämän jäsenvaltion on ilmoitettava siitä viipymättä komissiolle." 4) Muutetaan 5 artikla seuraavasti. a) Korvataan 2 ja 3 kohta seuraavasti: "2. Toimielimen on toimitettava jäsenvaltiolle ja komissiolle kunkin vuosineljänneksen päättymistä seuraavien kolmenkymmenen päivän kuluessa yhteenveto suoritetuista toimista, johon on liitetty rahoitusta koskeva selvitys, josta ilmenee käteiskassatilanne sekä suoritetut menot talousarviolukua kohti, sekä luettelo vuosineljänneksen aikana suoritetuissa tarkastuksissa todetuista rikkomuksista, jotka voisivat antaa aihetta hallinnollisiin tai rikosoikeudellisiin seuraamuksiin. 3. Komission, asianomaisen jäsenvaltion ja toimielimen edustajien on kokoonnuttava vähintään kerran vuosineljännestä kohti tutkimaan toimielimen suorittamia ja suunnittelemia toimia, näiden toimien seurauksia sekä toimielimen yleistä toimintaa." b) Lisätään 4 kohta seuraavasti: "4. Sen varmistamiseksi, että komissio on edustettuna toimielimen johtavissa elimissä asetuksen (ETY) N:o 2262/84 1 artiklan 3 kohdan mukaisesti, toimielimen on toimitettava komissiolle tiedoksi teleksillä tai telekopiona vähintään kuusi päivää ennen kutakin sen neuvottelu- tai johtoelimen kokousta kokouksen päivämäärä, vastaava esityslista sekä asiakirjat, joista siellä keskustellaan." 5) Korvataan 6 artiklan 2 kohta seuraavasti: "2. Komissio tekee kuuden kuukauden kuluessa tästä päivämäärästä päätöksen määrästä, joka edustaa tuottajajäsenvaltioille kyseistä toimintaa varten myönnettäviä toimielimen todellisia menoja. Tämä määrä, josta on vähennetty 4 kohdassa tarkoitetut ennakkomaksut, maksetaan sen jälkeen, kun on todettu, että toimielin on suorittanut tehtävänsä." 6) Korvataan 7 artikla seuraavasti: "7 artikla Asetuksen (ETY) N:o 2262/84 1 artiklan 4 kohdan mukaisesti jäsenvaltioiden on toimitettava komissiolle tiedoksi kolmenkymmenen päivän kuluessa kunkin vuosineljänneksen päättymisestä: P luettelo rikkomuksista, jotka toimielin on todennut edeltävän vuosineljänneksen tarkastuksissa ja jotka voisivat antaa aihetta hallinnollisiin tai rikosoikeudellisiin seuraamuksiin; rikkomuksen laatu ja vakavuus on tarkennettava, P jäsenvaltion toimivaltaisten viranomaisten tekemät päätökset hallinnollisista tai rikosoikeudellisista seuraamuksista tai tuomitsematta jättämisistä ensimmäisessä alakohdassa tarkoitetun toimielimen laatiman luettelon perusteella; jokaisen päätöksen osalta on tarkennettava seuraamuksen laatu ja vakavuus, sen vaikutukset ja sen mahdollinen määrä, seikka, että rikkomus on toistuva, sekä seuraamuksen kohteena oleva luonnollinen henkilö tai oikeushenkilö ja seuraamuksen määrännyt toimivaltainen viranomainen." 7) Poistetaan 8 artikla ja 9 artiklan toinen kohta. 8) Edellä tarkoitetun 9 artiklan ensimmäisestä kohdasta tulee 8 artikla. 2 artikla Tämä asetus tulee voimaan kolmantena päivänä sen jälkeen, kun se on julkaistu Euroopan yhteisöjen virallisessa lehdessä. Tämä asetus on kaikilta osiltaan velvoittava, ja sitä sovelletaan sellaisenaan kaikissa jäsenvaltioissa. Tehty Brysselissä 14 päivänä joulukuuta 1992. Komission puolesta Ray MAC SHARRY Komission jäsen () EYVL N:o L 208, 3.8.1984, s. 11 () EYVL N:o L 64, 10.3.1992, s. 1 () EYVL N:o L 4, 5.1.1985, s. 5 () EYVL N:o L 210, 1.8.1986, s. 36